Flere turister er blevet stukket ned med kniv i Jerash, der er en ruinby nord for Amman i Jordan.

Også en turistguide og en sikkerhedsperson er blevet stukket ned.

Ifølge Reuters gik knivangrebet blandt andet ud over tre spanske kvinder. Der er endnu ingen forlydender om, at det skulle være et terrorangreb.

Flere jordanske medier har delt billeder fra gerningsstedet, herunder et af ofrene for knivoverfaldet, som ligger blødende på jorden.

Både turisterne, turistguiden og sikkerhedspersonen får nu behandling på hospitalet.

Sikkerhedspersonen blev stukket ned, da han forsøgte at pågribe gerningsmanden.

Det skriver det Abu Dhabi-baserede medie The National.

Politiet i Jordan har anholdt en mand i forbindelse med knivstikkeriet.

Det fortæller lokale sikkerhedsfolk ifølge Reuters.

De berømte romerske ruiner ved Jerash er blevet lukket for besøgende efter angrebet.

Ingen af ofrene for knivstikkeriet skulle være kommet alvorligt til skade, oplyser en kilde fra Jordans civilforsvar til Reuters.

Opdateres...